##### Ανακοίνωση περί Συγκρότησης Προσωρινού Πίνακα Επιτυχόντων στο πλαίσιο της 2ης Πρόσκλησης Εκδήλωσης Ενδιαφέροντος για συμμετοχή στην Πράξη *«Κατάρτιση και Πιστοποίηση Εργαζομένων σε Επαγγέλματα του Κλάδου Μεταφορών & Εφοδιαστικής Αλυσίδας - Logistics»*

Η Ελληνική Συνομοσπονδία Εμπορίου και Επιχειρηματικότητας, στο πλαίσιο της 2ης Πρόσκλησης Εκδήλωσης Ενδιαφέροντος για συμμετοχή στην Πράξη «Κατάρτιση και Πιστοποίηση Εργαζομένων σε Επαγγέλματα του Κλάδου Μεταφορών & Εφοδιαστικής Αλυσίδας - Logistics» και έπειτα από την ολοκλήρωση της συλλογής των ηλεκτρονικών αιτήσεων και την επεξεργασία και ταξινόμηση αυτών, προβαίνει στη **Συγκρότηση Προσωρινού Πίνακα των Επιτυχόντων** κατά φθίνουσα σειρά, των Επιλαχόντων και των Απορριφθέντων Υποψήφιων Ωφελουμένων, με τη Συνολική Βαθμολογία για τον καθένα ανά ομάδα Περιφερειών (σύμφωνα με την κατανομή των ωφελουμένων ανά ομάδα Περιφερειών που ορίζεται στην Πρόσκληση Εκδήλωσης Ενδιαφέροντος).

Επισημαίνεται πως έπειτα από την ολοκλήρωση της συλλογής και του ελέγχου των δικαιολογητικών των υποψηφίων ωφελουμένων, η ΕΣΕΕ θα προχωρήσει σε αναπροσαρμογή της συνολικής βαθμολογίας - όπου διαπιστωθεί ανακρίβεια - και θα προβεί σε οριστικοποίηση του Πίνακα Επιτυχόντων, Επιλαχόντων και Απορριφθέντων ανά ομάδα Περιφερειών.